275 
Statoblaster. Tager man om Efteraaret en Gren, hvis Bryozoklump 
er falden af, og tæller de paa Grenen siddende Statoblaster, 
vil man sikkerlig forbauses over Antallet. Jeg har saaledes paa 
en Gren af c. 20 cm Længde talt 247; de sidde paa Grenen i lange 
Bækker, i Resterne af tidligere Aarganges vandrette Skud. Iagt¬ 
tages slige Grene om Foraaret, ser man, at det selvfølgelig 
ikke er en enkelt af disse Statoblaster, der spirer, men et stort 
Antal (se Tab. II, Fig. 11). Der synes ikke at være nogen 
som helst Lov for, hvilken af Statoblasterne i Bækken der først 
spirer. Disse smaa Kolonier, hvis Antal for hver Foraarsdag 
forøges med flere og flere, vokse alle med vandrette Skud hen 
ad Grenen; de støde da paa andre unge Kolonier, og hvor de 
mødes, gaa de i Almindelighed uden om hverandre. Først naar 
hele Grenen er overdækket, og ingen Plads til krybende Skud mere 
findes, opstaa de lodrette Skud, der klæbe sig tæt til hverandre; 
i Sommerens Løb udviskes da ethvert Spor af, at den store Koloni 
i Virkeligheden er et Produkt af talrige smaa Kolonier, hvis Grene 
indbyrdes i den Grad filtre ind i hverandre, at ingen er i Stand 
til at se andet, end at Klumpen er fremkommen af et enkelt Anlæg. 
Det er paa Grene tæt ved Broerne om Frederiksborg Slot, at disse 
Iagttagelser flere Aar i Træk ere bievne anstillede. Jeg har ofte 
set en Lindegren i over IV 2 Alens Længde dækket med disse talrige, 
smaa unge Kolonier, der som pragtfulde, smaa Blomsterstande skøde 
frem fra den forlængst visnede Gren. 
Det er klart, at naar de store Bryozoklumper hovedsagelig 
netop opstaa ved de siddende Statoblaster, er det en meget let Sag 
i Løbet af kort Tid fuldstændig at udrydde dem, og det hændte, 
paa Grund af det meget store Materiale, som jeg ofte har benyttet, at 
Bryozobestanden af denne Form paa forskellige Steder nær Frede¬ 
riksborg i høj Grad formindskedes; tager man nemlig Grene med 
Klumperne, faar man de siddende Statoblaster selvfølgelig med, og der 
er intet Materiale til at frembringe nye Kolonier det næste Aar. 
Paa lignende Maade har jeg set mange udmærkede Iagttagelsespladser 
ved Frederiksborg blive ødelagte vistnok for en længere Aarrække 
18 * 
